钦定古今图书集成/历象汇编/庶征典/第184卷 > 后梁
## 钦定古今图书集成/历象汇编/庶征典/第184卷 > 后梁

### 太祖开平元年瑞橘嘉禾瑞麦榆树合欢

按《五代史梁太祖本纪》，不载。　按《册府元龟》，“开平元
年五月丙戌，荆州高季昌进瑞橘七十颗，濮州刺史
图嘉禾瑞麦以进。八月壬申，密州进嘉禾，又有合欢
榆树，并图形以献。”

开平二年，瑞麦生木中有文。

按《五代史梁太祖本纪》。不载　按《册府元龟》。“二年四
月。鄢陵居人程震。以两岐麦穗。并画图来进。”

按《稽神录》：梁开平二年，使其将李思安攻潞州，营于
壶口，伐木为栅，破一大木，木中隶书六字曰：“天十四
载石进。”思安表上之，其群臣皆贺，以为十四年必有
远裔入贡。司天少监徐鸿独谓其所亲曰：“自古无一
字为年号者，上天符命，岂关数乎？吾以为丙申之年，
当有石氏王此地者。”移四字中两竖书置天字左右，
即“丙”字也。移四之外围，以十字贯之，即“申”字也。后至
丙申岁，晋高祖以石信并起州，如鸿之言。

开平四年，瑞麦生。

按《五代史梁太祖本纪》。不载　按《册府元龟》，“四年四
月丁卯，宋州节度使衡王友谅进瑞麦一茎三穗。”